Document ID: 32008R0014

32008R0014
L 008/1
SLUŽBENI LIST EUROPSKE UNIJE
17.12.2007.
UREDBA VIJEĆA (EZ) br. 14/2008
od 17. prosinca 2007.
o izmjeni Uredbe (EEZ) br. 386/90 o nadzoru izvoza poljoprivrednih proizvoda za koje se dobivaju izvozne subvencije ili drugi iznosi
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37.,
uzimajući u obzir prijedlog Komisije,
uzimajući u obzir mišljenje Europskog parlamenta,
budući da:
(1)
Od stupanja na snagu Uredbe Vijeća (EEZ) br. 386/90 (1) neke države članice su reorganizirale svoje carinske službe, što je dovelo do značajnog smanjenja broja carinarnica. Zbog uvođenja carinskih izvoznih postupaka koji se obrađuju elektronski s centraliziranim nadzorom nije više tako značajno da se postoci pregleda određuju na razini carinarnica izvoza.
(2)
Pored toga uporaba tehnika upravljanja rizikom uključujući analizu rizika mora dovesti do toga da svi izvoznici budu uključeni u fizičke preglede. Međutim, obveza određivanja minimalnog postotka pregleda na razini carinarnice izvoza ne omogućava usredotočivanje pregleda na sektore i izvoznike koji moraju imati prednost i tako smanjuje učinkovit raspored tih pregleda. Zbog učinkovitosti i jednostavnosti i u skladu s načelom podijeljenog upravljanja, one države članice koje primjenjuju analizu rizika u skladu sa zakonodavstvom Zajednice trebaju imati mogućnost primjene minimalnog postotka pregleda na nacionalnoj razini umjesto na razini carinarnica izvoza.
(3)
Uredbu (EEZ) br. 386/90 potrebno je stoga odgovarajuće izmijeniti,
DONIJELO JE OVU UREDBU:
Članak 1.
U članku 3. stavku 2. Uredbe (EEZ) br. 386/90 dodaje se sljedeći podstavak:
„Kad država članica primjenjuje drugi podstavak, ona može također odlučiti o zamjeni postotka od 5 % po carinarnici postotkom od 5 % za čitavo područje. Država članica će obavijestiti Komisiju prije nego počne ili prestane s primjenom ovog podstavka.”
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 2007.

Labels: 3
6